Kaljukits (märk)

Kaljukits (ladina keeles Capricornus) (♑) on kümnes sodiaagimärk.

Kaasaegse teadusliku maailmapildi kohaselt kvalifitseerub sodiaagimärkide kontseptsioon ning astroloogia tervikuna pseudoteaduse alla.

Lühiiseloomustus

Talvisel pööripäeval talve algushetkel läheb Päike astroloogiliselt Kaljukitse märki. Kaljukitse Päikesega inimene on energiline ja ettevõtlik nagu kõik pööripäevast algavad märgid, ta on auahne, seotud struktuuride loomise ja vundamentide rajamisega. Kaljukits oskab teistest märkidest paremini planeerida oma tegevust mitu käiku ette ja suudab ära oodata oma pingutuste tulemused. Ta on töökas ja hindab ainult isikliku tööga saavutatut. Kaljukits võib vanuse kasvades tunda end aina paremini, sest selle märgi omadused sobivad paremini kokku küpsema eaga. Negatiivse poole pealt võib ta kahelda oma väärtuses ja arvata, et ka armastus tuleb tööga välja teenida .

Kuu Kaljukitses näitab, et inimene tunneb end turvaliselt, kui elu läheb planeeritult ega sisalda liigselt üllatusi. Talle sobib kindel päevakava. Kaljukitse Kuu viitab pigem negatiivsevõitu maailmapildile, inimene arvestab ette tulla võivate raskustega. Inimene ei kipu oma tundeid välja näitama või ei taju neid, tal on tugev enesekontroll. Ta on praktiline ja suudab kriisihetkel ratsionaalselt mõelda .

Merkuur Kaljukitse märgis viitab inimesele, kes on aeglase ja põhjaliku mõtlemisega ja eelistab praktilise väärtusega teadmisi. Ta oskab vahet teha olulisel ja ebaolulisel ega ole kuigi suur lobiseja. Valib hoolikalt nii oma tegevusi kui sõnu. Tema huumorimeel võib olla pisut sarkastiline .

Veenus Kaljukitses näitab, et inimene ei sõlmi lähisuhteid kergekäeliselt ning on valmis nendega kaasnevateks kohustusteks. Rahaasjades käitub hoolikalt ja läbimõeldult ning eelistab kestva väärtusega kaupu. Raha tuleb tööga. Inimene võib kindla eesmärgi nimel olla rahaliselt väga distsiplineeritud .

Marss Kaljukitses viitab sellele, et inimene mõtleb oma tegevuse hästi läbi, enne kui liigutama hakkab. Kui on töö vajalikkuses veendunud, suudab seda teha kaua ja kannatlikult, saavutades sel viisil elus palju. Inimene võib enda kehtestamisel olla üsna autoritaarne. Füüsiliselt rasketes olukordades on kannatlik ja vastupidav .

Jupiter Kaljukitses näitab, et inimesele toob edu kannatlik töö ja sihikindlus. Võtab vastutuse nii enda kui teiste eest. Negatiivse poole pealt võib raskuste ületamisel olla liiga ettevaatlik ja aeglane .

Saturn Kaljukitses näitab, et inimene suhtub ellu väga tõsiselt ja kohusetundlikult. Võib vältida lõbustusi, sest kardab, et need kahandavad tema väärikust. Inimene võib olla üsna võimujanune ning jätta range ja jaheda mulje .

Uraan liikus Kaljukitses viimati umbes 1988–1996. Sel ajal sündinud põlvkond viib sisse uuendusi poliitikas ja ärimaailmas, osates omavahel siduda praktilisuse ja uuenduslikkuse. Inimesed võivad olla ka liialt auahned ja ambitsioonikad .

Neptuun liikus Kaljukitses viimati umbes 1984–1998. Sel vanade riigikordade ja struktuuride lagunemise perioodil sündinud põlvkond suudavad oma ideaalidele ja vaimsusele anda maise struktuuri. Neist võivad saada head riigimehed, õpetajad ja vaimsed liidrid .

Pluuto liigub Kaljukitses umbes aastatel 2008–2024, enne seda liikus samas märgis 1762–1778. Praegustel aastatel sündiv põlvkond lõhub elu jooksul vanad võimuhierarhiad ning õpib võimuga vastutustundlikult ümber käima .

Traditsioonilised vastavused

 Parameeter Aeg  ca 22. detsember – 21. jaanuarValitseja  SaturnDomineeriv sõnapaar  Ma kasutanSünnimaja  KümnesOmadus  KardinaalneElement  MaaPolaarsus NegatiivneEksaltatsioon  MarssLangus  JupiterPagendus  KuuAastaaeg  TalvNädalapäev  LaupäevNumber  8Füsioloogia  Põlved, nahk, luustikSünnikivi  Gagaat, granaatKristallid  Türkiis, oonüks, merevaik, asuriit, karneool, fluoriit, roheline ja must turmaliin, labradoriit, magnetiit, malahhiit, peridoot, kvarts, rubiin, suitsukvarts, annabergiit, aragoniit, galeniitMetall  Plii, plaatinaVärvid  Sügav tumeroheline, tumepruun, hall, must, punakaspruun, indigoLoomad  Kitsed ja kõik sõralised, karud, nahkhiiredTaimed  Võõrasema, luuderohi, musta südamega punane moon, lumeroos, aednelk, osiPuud  Mänd, paju, jalakas, tsuuga, pappel, jaapani kameelia, jugapuu, haab, iileks, valge tammKohad  Afganistan; Mehhiko; Põhja-Makedoonia, Shetlandi saared, eriti Orkney; Kreeka; endine Jugoslaavia; Belgia, eriti Brüssel; Inglismaa, eriti Oxford; mäed, künkad ja viljatud kivise maaga kohad; madalad ja pimedad kohad; karjäärid; laohooned; lamba- ja lehmaaedikud; ukseläved; tööriistakuurid ja vanad kolihunnikud; söötis põllud ja astelpõõsastesse kasvanud kohad
pisi|Kaljukits
pisi|Gagaat on üks Kaljukitse sünnikivi

Viited

Kategooria:Kalender
Kategooria:Sodiaagimärgid